Na temelju članka 10. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10, 10/23) i članka 30. Statuta Općine Sikirevci („Službeni vjesnik Brodsko-posavske županije“ 11/21, „Službeni glasnik Općine Sikirevci“ 1/22, 7/23), na prijedlog općinskog načelnika Općinsko vijeće Općine Sikirevci na 20.sjednici održanoj dana 03.lipnja 2024. donosi :

**ODLUKU**

**o koeficijentima za obračun plaće službenika i namještenika u**

**Jedinstvenom upravnom odjelu Općine Sikirevci**

**Članak 1.**

Ovom odlukom određuju se koeficijenti za obračun plaće službenika i namještenika u Jedinstvenom upravnom odjelu općine Sikirevci.

**Članak 2.**

Izrazi koji se koriste u ovoj Odluci, a imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

**Članak 3.**

Plaću službenika i namještenika u Jedinstvenom upravnom odjelu općine Sikirevci, čini

umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Odluku o visini osnovice za izračun plaća službenika i namještenika zaposlenih u JUO donosi Općinski načelnik.

**Članak 4.**

Koeficijenti iz članka 1. ove Odluke utvrđuju se sukladno odredbama Uredbe o

klasifikaciji radnih mjesta službenika i namještenika u lokalnoj i područnoj (regionalnoj)

samoupravi (NN br. 74/10., 125/14., 28/10) za svako pojedino mjesto i iznose kako slijedi:

|  |  |  |  |  |
| --- | --- | --- | --- | --- |
| **Redni****broj** | **Naziv radnog mjesta** | **Kategorija** | **Klasifikacijski rang** | **Koeficijent** |
|  | Pročelnik Jedinstvenog upravnog odjela  | I. | 1. | 2,00 |
|  | Viši referent – voditelj projekta  | III.  | 9. | 1,50 |
|  | Referent – koordinator projekta | III. | 11. | 1,49 |
|  | Referent-administrativni tajnik | III. | 11. | 1,49 |
|  | Referent – referent za računovodstvene poslove | III. | 11. | 1,49  |
|  | Referent – referent komunalni redar | III. | 11. | 1,25 |
|  | Namještenik II. potkategorije – Komunalni radnik | IV. | 13. | 1,05 |
|  | Namještenik II. Potkategorije - Spremač | IV. | 13. | 1,05 |

 **Članak 5.**

Plaće službenika i namještenika u Jedinstvenom upravnom odjelu općine Sikirevci sukladno koeficijentu utvrđenim u članku 4. ove Odluke obračunati će se za mjesec svibanj 2024. godine, a koja će biti isplaćena u lipnju 2024. godine.

**Članak 6.**

Danom stupanja na snagu ove Odluke prestaje važiti Odluka o koeficijentima za obračun plaće službenika i namještenika Jedinstvenog upravnog odjela Općine Sikirevci te ostalim pravima (“Službene vjesnik Brodsko-posavske županije” broj 11/22).

**Članak 7.**

U roku 30 dana od stupanja na snagu ove Odluke osobe ovlaštene za donošenje rješenja o pravima i obvezama službenika i namještenika donijet će pojedinačna rješenja o plaći službenika i namještenika u JUO Općine Sikirevci.

S danom početka primjene ove Odluke stavljaju se izvan snage Rješenja o plaći

službenika i namještenika u JUO Općine Sikirevci.

**Članak 8.**

Ova Odluka stupa na snagu osmog dana od dana objave u „Službenom glasniku Općine Sikirevci“.

KLASA: 120-01/24-01/10

URBROJ: 2178-26-02-24-01

Sikirevci, 03.lipnja 2024.

**OPĆINA SIKIREVCI**

 **PREDSJEDNIK VIJEĆA**

Tomislav Zovko,v.r.